इन्वेस्टमेंट के नाम पर बिजनेस पार्टनर्स ने दिया धोखा, एक्टर ने दर्ज करवाया केस
Actor Vivek Oberoi cheated by business partners, actor filed a case, बॉलीवुड एक्टर विवेक ओबेरॉय के साथ 1.55 करोड़ रुपए की ठगी हुई है। एक्‍टर ने अपने अकाउंटेंट देवेन बफना के जरिए अपने ही बिजनेस पार्टनर्स संजय शाह, नंदिता शाह और राधिका नंदा पर केस दर्ज करवाया है। एक्‍टर का आरोप है कि उनके तीनों पार्टनर्स
बॉलीवुड एक्टर विवेक ओबेरॉय के साथ 1.55 करोड़ रुपए की ठगी हुई है। एक्‍टर ने अपने अकाउंटेंट देवेन बफना के जरिए अपने ही बिजनेस पार्टनर्स संजय शाह, नंदिता शाह और राधिका नंदा पर केस दर्ज कराया है।
एक्‍टर का आरोप है कि उनके तीनों पार्टनर्स ने उनसे फिल्‍में बनाने और इवेंट ऑर्गेनाइज करने वाली कंपनी में इन्वेस्ट करने के नाम पर 1.55 करोड़ रुपए लिए थे, पर इन पैसों को अपने पर्सनल यूज में इन्वेस्ट कर लिया। अब मुंबई की MIDC पुलिस इस मामले की जांच कर रही है।
2020 में हुई थी डील
बुधवार को एक्टर के CA देवेन ने तीन लोगों के खिलाफ अंधेरी ईस्ट स्थित MIDC पुलिस स्टेशन में केस दर्ज कराया है। देवेन ने अपने स्टेटमेंट में कहा- विवेक की फैमिली ने 2017 में ओबेरॉय ऑर्गेनिक्स नाम से एक कंपनी शुरू की थी।
चूंकि यह बहुत अच्छा प्रदर्शन नहीं कर रही थी, इसलिए उन्होंने पहले तीन लोगों (जो अब आरोपी हैं) को फर्म में पार्टनर के रूप में लाने का फैसला किया।
इसके बाद विवेक ने इस बिजनेस को डिजॉल्व करके इसे आनंदिता एंटरटेनमेंट के नाम से एक इवेंट बिजनेस में बदल दिया। दोनों पार्टीज के बीच यह डील जुलाई 2020 में हुई थी।
विवेक ने ट्रांसफर कर दिए थे शेयर
रिपोर्ट के मुताबिक, कुछ समय पहले एक्टर ने अपने 33.33% शेयर ओबेरॉय मेगा एंटरटेनमेंट को ट्रांसफर कर दिए थे, जो उनकी अपनी कंपनी है। कथित तौर पर इस जॉइंट वेंचर का डे टु डे वर्क संजय शाह और राधिका नंदा द्वारा संभाला जाना था।
अप्रैल 2022 में विवेक को मिली जानकारी
एक MIDC पुलिस ऑफिस ने अपने बयान में कहा- ओबेरॉय को अप्रैल 2022 में एक एम्प्लॉई के जरिए वेंचर में चल रही इस धोखाधड़ी के बारे में पता चला। इसके बाद इस मामले को सुलझाने के लिए उन्होंने सीए बाफना की मदद ली।
मीडिया रिपोर्ट में दावा किया गया है कि संजय ने अपने पर्सनल यूज से इन पैसों का गलत इस्तेमाल किया। उन्होंने इससे अपनी मां नंदिता के लाइफ इंश्योरेंस का भुगतान किया।